MICRO ปลื้มติดโผดัชนี “sSET” สะท้อนพื้นฐานแกร่ง ลุยขยาย 6-8 สาขาใหม่ปีนี้
MICRO ปลื้มได้รับคัดเลือกเข้าไปอยู่ในคำนวณดัชนีหุ้น “sSET” สะท้อนพื้นฐานแกร่ง กางแผนปี 65 ตั้งเป้าขยายสาขาใหม่ 6-8 สาขา พร้อมดัน “ไมโครพลัสลิสซิ่ง” ลุยสินเชื่อเช่าซื้อรถมอเตอร์ไซค์ คาดปล่อยกู้ไตรมาส 3/65
MICRO ปลื้มได้รับคัดเลือกเข้าไปอยู่ในคำนวณดัชนีหุ้น “sSET” สะท้อนพื้นฐานแกร่ง กางแผนปี 65 ตั้งเป้าขยายสาขาใหม่ 6-8 สาขา พร้อมดัน “ไมโครพลัสลิสซิ่ง” ลุยสินเชื่อเช่าซื้อรถมอเตอร์ไซค์ คาดปล่อยกู้ไตรมาส 3/65
23 มิ.ย. 2565

นาย วิศาลท์ บูรณสันติกูล กรรมการผู้จัดการ บริษัท ไมโครลิสซิ่ง จำกัด (มหาชน) หรือ MICRO เปิดเผยว่า ล่าสุดตลาดหลักทรัพย์แห่งประเทศไทย ประกาศผลการคัดเลือกหลักทรัพย์ที่ใช้สำหรับคำนวณดัชนีในรอบใหม่ช่วงครึ่งปีหลังของปี 2565 (1 กรกฎาคม – 31 ธันวาคม 2565) โดย MICRO ได้รับคัดเลือกเป็นหลักทรัพย์เข้าใหม่ในดัชนี sSET กลุ่มหุ้นดังกล่าวเป็นหุ้นสามัญที่มีสภาพคล่องในการซื้อขายสม่ำเสมอและมีสัดส่วนผู้ถือหุ้นรายย่อยตามที่กำหนด สะท้อนพื้นฐานแข็งแกร่ง และแนวโน้มผลการดำเนินงานเชิงบวก สร้างความเชื่อมั่นแก่นักลงทุน
แผนธุรกิจปีนี้บริษัท ตั้งเป้าขยายสาขาใหม่ 6-8 สาขา ล่าสุดปี 2565 เปิดไปแล้ว 6 สาขา ส่งผลให้ปัจจุบันมีสาขารวมทั้งสิ้น 25 สาขา  ด้านพอร์ตสินเชื่อคงค้างเชื่อขยายตัว 30% มูลค่า 5 พันล้านบาทได้ตามแผน พร้อมดันบริษัท “ไมโครพลัสลิสซิ่ง” เดินหน้าสินเชื่อเช่าซื้อรถมอเตอร์ไซค์ คาดเดินเครื่องปล่อยกู้ได้ในช่วงไตรมาส 3/2565 พร้อมคุมเข้มคุณภาพลูกหนี้ คุมหนี้เสียต่ำกว่า 3%
 